Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: feltételeiről szóló 273/1997. (XII. 22.) Korm. rendelet hatálya alá tartozó támogatások. Nem minősülnek támogatásnak továbbá azok az intézkedések, amelyek valamennyi
Paragraph Index: 95

34. § Az Ámr. 52. §-ának (3), (5) és (10) bekezdései helyébe a következő rendelkezések lépnek: „(3) A helyi önkormányzat az Áht. 72. §-ában foglalt határidőt követő 30 napon belül lemondhat a normatív állami hozzájárulásról és a normatív, kötött felhasználású támogatások előirányzatáról, illetve egy részéről (beleértve a helyi kisebbségi önkormányzat lemondását is). A lemondást a Belügyminisztérium által meghatározott és a TÁKISZ-nál rendelkezésre álló nyomtatványon kell a TÁKISZ-hoz továbbítani.” „(5) Ha a helyi vagy helyi kisebbségi önkormányzatokat megillető normatív módon elosztott központi költségvetési kapcsolatokból származó források előirányzatához kapcsolódó költségvetési törvényben szereplő igénybevételi szabályok eltérnek a költségvetési törvény előirányza- 1999/124. szám tait megalapozó mutatószám-felmérés feltételeitől, továbbá amennyiben a helyi vagy helyi kisebbségi önkormányzatok számára megállapított normatív módon elosztott központi költségvetési kapcsolatokból származó források a felelősségi körükön kívül eső ok miatt eltérnek a költségvetési törvény alapján járó összegtől, a pénzügyminiszter — a belügyminiszterrel, valamint az érintett ágazati miniszterrel együttműködve — az érintett jogcímekre kiterjedően kiegészítő felmérést hajthat végre. Az ennek eredményeként meghatározott finanszírozási különbözetek folyósítása a helyi önkormányzati pénzellátási szabályok szerint történik. Ezzel a költségvetési törvényben a helyi önkormányzatok számára megállapított állami támogatási előirányzatok nem módosulnak.” „(10) A Kincstári Egységes Számla kijelölt alszámlájára tárgyévben visszafizetett összegekről a Kincstár az összeg igénybevételének éve szerint, jogcímenként csoportosítva, önkormányzatonként, havonta, minden hónap 20-áig a Pénzügyminisztériumot és a Belügyminisztériumot értesíti. Az önkormányzat az általa tévesen átutalt összeg visszautalását a területileg illetékes TÁKISZ útján igényelheti a Kincstártól.”

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes